Държавен вестник, бр. 12, 2021 г., стр. 147

БРОЙ  12	
Д Ъ Р Ж А В Е Н  В Е С Т Н И К 	
СТР.  147  
Чл. 7. (1) Елементите на достъпната среда 
в урбанизираната територия по чл. 6, ал. 1 
се свързват помежду си с достъпен маршрут, 
както следва:
1. от улици и пешеходни пространства до 
достъпен вход на сграда или съоръжение;
2. от достъпни места за паркиране до 
достъпен вход на сграда или съоръжение;
3. от спирки на превозните средства от 
редовните линии за обществен превоз на 
пътници до достъпен вход на сграда или 
съоръжение.
(2) В урбанизираните територии с пър-
востепенно значение се устройват следните 
достъпни маршрути:
1. от приемните сгради на транспорта 
(автогари, железопътни гари, летища, морски 
и речни гари) до спирките на превозните 
средства от редовните линии за обществен 
превоз на пътници и до достъпните места 
за паркиране;
2. от сградите на лечебните заведения до 
спирките на превозните средства от редовните 
линии за обществен превоз на пътници и до 
достъпните места за паркиране;
3. от административните сгради на цен-
тралните и териториалните изпълнителни 
органи до спирките на превозните средства 
от редовните линии за обществен превоз на 
пътници и до достъпните места за паркиране;
4. от достъпните сгради на учебните за-
ведения до спирките на превозните средства 
от редовните линии за обществен превоз на 
пътници и до достъпните места за паркиране;
5. пешеходните пространства в централни-
те зони на урбанизираните територии, пред-
назначени за многофункционално ползване;
6. от достъпните сгради за обществено 
обслужване и достъпните жилищни и произ-
водствени сгради до спирките на превозните 
средства от редовните линии за обществен 
превоз на пътници и до достъпните места 
за паркиране.
(3) Изградените достъпни маршрути, 
пространства и елементи в урбанизираните 
територии се обозначават с международния 
символ за достъпност в бял цвят на син 
фон (фиг. 5) при спазване на изискванията 
на чл. 61. Те се осигуряват с осветление с 
минимална осветеност 20 lx, измерено на 
нивото на пода и насочено по начин, удобен 
за ориентация на хората с увреждания, без 
да се създава опасност от заслепяване.
Фиг. 5. Международен символ за достъпност
(4) По достъпните маршрути в урбанизира-
ните територии се предвиждат тактилни ивици 
за внимание (предупреждение) и за насочване 
(водеща линия) в съответствие с чл. 9, 10 и 11. 
Тактилни ивици за внимание (предупрежде-
ние) се осигуряват винаги когато не могат да 
бъдат избегнати опасности по направление на 
пешеходното движение, като стълби, места за 
преминаване през пътното плътно, ескалатори, 
движещи се пътеки или рампи с наклон, по-
голям от 1:16, и други опасности. 
Г л а в а  в т о р а
ПЕШЕХОДНИ ПРОСТРАНСТВА
Чл. 8. (1) Достъпните маршрути в пешеход-
ните пространства за движение в хоризонтална 
посока отговарят на следните изисквания:
1. надлъжен наклон не повече от 5 % (1:20) 
и напречен наклон от 1,5 (1:66) до 2,5 % (1:40);
2. широчина без препятствия не по-малка 
от 120 cm, като през не повече от 50 m се оси-
гурява място за разминаване на две инвалидни 
колички с широчина не по-малка от 180 cm;
3. настилките са равни и нехлъзгави.
(2) Когато при извършване на основни об-
новявания и реконструкции не могат да бъдат 
спазени изискванията по ал. 1, т. 2, се допуска 
достъпното пешеходно пространство да се 
изпълнява с широчина не по-малка от 90 cm, 
без препятствия.
(3) В случаите, когато не могат да бъдат 
спазени изискванията по ал. 1, се проектира 
и изпълнява алтернативен достъпен маршрут.
Чл. 9. (1) За улесняване на ориентацията 
на хора с увредено зрение по достъпните 
маршрути се изпълняват тактилни ивици в 
жълт цвят – за насочване (водеща линия) и за 
внимание (предупреждение) (фиг. 6). Допуска 
се тактилните ивици да не са в жълт цвят в 
случаите, когато по този начин не се осигурява 
контраст с повече от 50 % спрямо цвета на 
съседната настилка. Информация за контраста 
е дадена в приложение № 3.